Document ID: 31991R0147

Ir-Regolament tal-kummissjoni (KEE) Nru 147/91
tat-22 ta’ Jannar 1991
li jfisser u jiffissa t-tolleranzi għal telf fi kwantitajiet ta’ prodotti agrikoli fil-ħażna pubblika ta’ intervent
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 3492/90 tas-27 ta’ Novembru 1990 li jippreskrivi l-fatturi li jridu jitqiesu fil-kontijiet annwali dwar il-finanzjament tal-miżuri ta’ intervent fl-għamla ta’ ħażna pubblika mill-Fond Agrikolu Ewropew dwar Gwida u Garanzija, Taqsima ta’ Garanzija [1] u b’mod partikolari l-Artikolu 4 tiegħu,
Billi għandha tiġi speċifikata t-tifsira tat-tolerranza li hemm fl-Artikolu 4 tar-Regolament (KEE) Nru 3492/90 għall-preservazzjoni ta’ prodotti agrikoli fil-ħażna pubblika ta’ intervent u l-metodu tal-kalkolu li għandu jintuża sabiex jiġu determinati l-konsegwenzi finanzjarji tal-ħażna;
Billi din it-tolleranza tirreferi għal telf ordinarju f’kwantitajiet li jirriżultaw mill-ħażna normali jew mill-ipproċessar ta’ prodotti agrikoli fl-intervent bil-konsiderazzjoni xierqa lejn il-ħtiġiet għall-ippreservar xieraq tal-prodott;
Billi din it-tolleranza għandha tkun iffissata għal kull prodott ikkonċernat, bl-użu ta’ metodu sempliċi u billi jitqies it-telf f’kwantitajiet li mhumiex identifikabbli li seħħu tul il-ħażna fis-snin reċenti; billi l-limitu għandu għalhekk jiġi ffissat bħala perċentwali tal-kwantità totali maħżuna;
Billi fil-każ ta’ ċerti prodotti soġġetti għall-ipproċessar bejn ix-xiri u l-ħażna, tolleranzi speċifiċi għandhom jiġu ffissati għal telf waqt l-ipproċessar;
Billi ma kien hemm l-ebda operazzjonijiet ta’ ħażna ta’ laħam tal-majjal għal żmien twil, u dan il-limitu għandu jkun iffissat biss wara jekk l-operazzjonijiet ta’ ħażna jerġgħu jibdew;
Billi għandu jiġi speċifikat il-perjodu meta l-effetti finanzjarji ta’ l-applikazzjoni tat-tolleranzi għandhom jitqiesu mill-EAGGF Taqsima ta’ Garanzija;
Billi għal ċerti prodotti agrikoli il-metodu ta’ kalkolu tal-perċentwali tat-telf li hu normalment permess tul il-ħażna ġie immodifikat fondamentalment; billi huwa neċessarju li jiġu eżaminati dawn il-perċ entwali fid-dawl ta’ l-esperjenza.
Billi t-tolleranzi ġew iffissati fir-Regolamenti skond is-settur; billi għall-għan tas-sempliċità legali għandhom jiġu mniżżla f’Regolarment wieħed;
Billi l-miżuri preskritti f’dan ir-Regolament huma skond l-opinjoni tal-Kumitat EAGGF,
ADOTTAT DAN IR-REGOLAMENT:
Artikolu 1
1. Qiegħed hawn jiġi ffissat limitu ta’ tolleranza għal telf f’kwantitajiet li jirriżulta minn operazzjonijiet ta’ ħażna normali mwettqa skond ir-regoli aċċettati għal kull prodott agrikolu li jaqa’ taħt miżura ta’ ħażna pubblika.
2. It-tolleranza għandha tkun iffissata bħala persentwali tal-piż attwali, mingħajr ippakkjar, tal-kwantitajiet li jidħlu fil-ħażna u meħuda fil-pussess waqt is-sena finanzjarja inkwistjoni, kif ukoll il-kwantitajiet fil-ħażna fil-bidu ta’ dik is-sena. Għandha tiġi kkalkolata, għal kull prodott, fuq il-bażi tal-kwantitajiet kollha maħżuna minn aġenzija ta’ intervent.
Il-piż attwali meta jsir ix-xiri għall-ħażna u l-ħruġ huma kkalkolati billi jitnaqqas il-piż ta’ l-imballaġġ standard, kif preskritt fil-kondizzjoniet tax-xiri għall-ħażna, mill-piż imniżżel jew, fl-assenza, il-piż ta’ l-imballaġġ medju użat mill-aġenzija.
3. It-tolleranza ma għandiex tkopri t-telf f’termini tan-numru ta’ pakki jew tan-numru ta’ bċejjeċ reġistrati.
Artikolu 2
1. Il-perċentwali għal telf normali permessi tul il-ħażna huma hawnhekk iffissati kif ġej:
-ċereali | 0,2 % |
-qamħirrum tar-ross sorgu li għadu fil-fosdqa | 0,4 % |
-zokkor | 0,1 % |
-żejt taż-żebbuġa | 0,6 % |
-żrieragħ | 0,2 % |
-żerriegħa tal-fjura tax-xemx | 0,8 % |
-alkoħol | 0,6 % |
-tabakk tal-werqa | 0,0 % |
-tabakk trasformat jew imballat | 1,0 % |
-trab tal-ħalib xkumat | 0,0 % |
-butir | 0,0 % |
-ġobon: | Grana Padano | 4,5 % |
Parmigiano Reggiano | 6,5 % |
-ċanga | 0,6 % |
-laħam | tal-majjal għandu jiġi definit aktar tard. |
2. Il-perċentwali għal telf permess waqt l-ipproċessar huma hawnhekk iffissati kif ġej:
-it-tneħħija ta’ l-għadam taċ-ċanga | 32 % |
-l-ipproċessar tat-tabakk tal-werqa | 19 % |
Dawn il-perċentwali għandhom japplikaw għall-kwantitajiet kollha proċessati waqt is-sena finanzjarja.
Artikolu 3
Telf li jeċċedi t-tolleranza għandu jiġi prenotat fl-aħħar tas-sena finanzjarja ta’ l-EAGGF Taqsima ta’ Garanzija.
Artikolu 4
Il-perċentwali mniżżla fl-Artikolu 2 għandhom jkunu riveduti, l-aktar tard wara tliet snin, fuq il-bażi ta’ eżamijiet imwettqa wara l-applikazzjoni tal-metodi ġodda ta’ kalkolu.
Artikolu 5
Ir-Regolamenti tal-Kummissjoni (KEE) Nru 742/70, (KEE) Nru 743/70, (KEE) Nru 771/71, (KEE) Nru 899/70, (KEE) Nru 2705/71, (KEE) Nru 236/72, (KEE) Nru 2577/72, (KEE) Nru 638/74, (KEE) Nru 230/79 u (KEE) Nru 394/89 [2] huma hawnhekk revokati.
L-Artikolu 6
Dan ir-Regolament għandu jibda jseħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b’effett mill-1 ta’ Ottubru 1990.
Dan ir-Regolament għandu jkun jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fit-22 ta’ Jannar 1991.

Labels: 3
15
6